RESOLUCIÓN do 27 de outubro de 2005, da Delegación Provincial da Coruña, pola que se dispón o rexistro, o depósito e a publicación, no Diario Oficial de Galicia, do convenio colectivo da empresa Industrias del Tablero, S.A. (Intasa).
CONSELLERÍA DE TRABALLO — III. OUTRAS DISPOSICIÓNS — 23/11/2005

Visto o expediente do convenio colectivo da empresa Industrias del Tablero, S.A. (Intasa) (código convenio 1502862), que tivo entrada nesta delegación provincial da Consellería de Traballo o día 29-9-2005 e subscrito pola parte económica pola empresa e pola parte social polo comité de empresa o día 24-6-2005, de conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia, en materia de traballo, esta delegación provincial
ACORDA:
Primeiro.-Ordenar a súa inscrición no libro rexistro de convenios colectivos de traballo, que consta nesta delegación provincial, e notificación ás representacións económica e social da comisión negociadora.
Segundo.-Ordenar o depósito do citado acordo no Servizo de Relacións Laborais, Sección de Mediación, Arbitraxe e Conciliación.
Terceiro.-Dispoñer a súa publicación no Diario Oficial de Galicia.
A Coruña, 27 de outubro de 2005.
María Debén Alfonso
Delegada provincial da Coruña
Convenio colectivo Industrias
del Tablero, S.A. (Intasa)
Artigo 1º.-Ámbito funcional.
As normas deste convenio regulan a relación laboral entre Industrias del Tablero, S.A. (Intasa) e os traballadores desta comprendidos no ámbito persoal deste convenio (artigo 3º).
Artigo 2º.-Ámbito territorial.
Canto se establece neste convenio será de aplicación no centro de traballo que Intasa ten en San Sadurniño, A Fraga s/n.
Artigo 3º.-Ámbito persoal.
Este convenio colectivo regula a relación laboral que mantén ou poida manter calquera traballador con Intasa, única excepción feita do persoal directivo, o cal regulará a súa relación laboral coa empresa a través do seu respectivo contrato de traballo e/ou pola normativa que resulte de aplicación en cada caso.
Artigo 4º.-Ámbito temporal.
Este convenio ten unha duración de dous anos, entrando en vigor o día da súa sinatura, prolongándose ata o 31 de decembro de 2006 inclusive, retrotraendo os seus efectos económicos a 1 de xaneiro de 2005 para aqueles traballadores que, na data da sinatura deste convenio, estivesen de alta na empresa e segundo cada caso.
A denuncia para a rescisión do convenio colectivo deberá facerse cunha antelación mínima dun mes desde a súa data de finalización ou de calquera das súas prórrogas, contándose este prazo desde a entrada da denuncia no Rexistro da Delegación Provincial da Consellería de Xustiza, Interior e Relacións Laborais.
Artigo 5º.-Vinculación á totalidade.
As condicións aquí pactadas forman un todo orgánico e indivisible e, para os efectos da súa aplicación práctica, serán consideradas globalmente, substituíndo a totalidade das aplicables na empresa, calquera que sexa a súa natureza ou a orixe da súa existencia.
Artigo 6º.-Compensación e absorción.
As normas contidas neste convenio son, no seu conxunto, máis beneficiosas para o persoal que as establecidas polas disposicións vixentes. Respectarase as situacións económicas que, con carácter persoal e en cómputo anual, excedan das fixadas neste convenio.
As disposicións legais que impliquen variación na xornada anual e/ou variación económica nalgún dos conceptos retributivos, unicamente terán eficacia operativa ou aplicable se, globalmente consideradas,
superan o nivel total deste convenio; no caso contrario, considerarase absorbidas polo pactado neste.
Artigo 7º.-Organización.
A dirección, a organización e o control da empresa, así como as decisións sobre políticas, sistemas e procedementos, corresponden á dirección de Intasa, sen prexuízo das competencias que ten legalmente a representación dos traballadores e das consultas e acordos que puidesen articularse con esta.
Ambas as dúas partes recoñecen que a organización do traballo ten por obxecto alcanzar na empresa un nivel axeitado de produtividade, calidade e servizo baseado na óptima utilización de todos os recursos. Para este obxectivo enténdese necesaria a colaboración de todo o persoal da empresa.
Artigo 8º.-Vacantes.
Os postos vacantes ou de nova creación serán cubertos, dando prioridade á igualdade de condicións, con persoal do cadro de persoal que supere as probas establecidas ao obxecto, aos efectos, se é o caso, de promoción profesional dos traballadores. As devanditas vacantes, coas súas respectivas bases de concurso, serán publicadas no taboleiro de anuncios da empresa e simultaneamente notificadas ao comité de empresa.
A dirección da empresa acordará co traballador de novo ingreso a súa categoría profesional, tras a realización das probas de ingreso que aquela considere necesarias para a eficaz contrastación do mercado de traballo e para a determinación da idoneidade e capacidade do candidato.
Artigo 9º.-Forma de contrato.
A admisión de traballadores na empresa realizarase a través do contrato escrito, cando así o exixa a norma legal.
Así mesmo, formalizaranse por escrito as comunicacións de prolongación ou ampliación destes e o aviso previo da súa finalización, referidos aos contratos temporais, cando a forma legal ou convencional de aplicación así o estableza.
O contrato de traballo deberá formalizarse antes de comezar a prestación de servizos. Farase constar no contrato de traballo escrito as condicións que se pacten, o grupo profesional ou categoría en que queda encadrado o traballador e o contido mínimo do contrato, así como os demais requisitos formais legalmente exixidos.
Artigo 10º.-Condicións xerais de ingreso.
O ingreso en Intasa poderá realizarse de conformidade con calquera das modalidades contractuais reguladas na Lei do estatuto dos traballadores, disposicións de desenvolvemento e neste convenio colectivo.
Artigo 11º.-Probas de aptitude.
A empresa, previamente á contratación, poderá realizar aos candidatos as probas de selección teó
rico-prácticas, físicas e psicotécnicas que considere necesarias para comprobar se o seu grao de aptitude é o axeitado á categoría profesional e ao posto de traballo que vaian ocupar.
Artigo 12º.-Contrato fixo de cadro de persoal.
Entenderase como contrato de traballo fixo de equipo que se concerte entre Intasa e o traballador para regular a súa relación laboral por tempo indefinido.
Artigo 13º.-Período de proba.
Salvo pacto en contrario por escrito, todo novo contrato de traballo estará suxeito a período de proba coa duración segundo corresponda así:
Persoal técnico titulado superior: seis meses naturais.
Persoal técnico titulado de grao medio, técnico non titulado, así como o persoal de oficio e os auxiliares administrativos: dous meses naturais.
Resto de persoal: vinte días laborables.
A suspensión do contrato de traballo calquera que sexa a súa causa, interromperá o período de proba.
Transcorrido o período de proba sen que se producise desistencia, o contrato producirá plenos efectos.
Artigo 14º.-Contratos formativos.
A empresa poderá utilizar estas modalidades de contratación de conformidade coa lexislación vixente, sen prexuízo de que respecto a estes, mellorando o disposto na normativa que os regula, resulte de aplicación o que a continuación se establece:
1. Contrato en prácticas:
Este contrato poderá concertarse con quen estiver en posesión dun título universitario ou de formación profesional de grao medio ou superior, ou títulos oficialmente recoñecidos como equivalentes que habiliten para o exercicio profesional dentro dos catro anos, ou de seis cando o contrato se concerte cun traballador minusválido, seguintes á terminación dos correspondentes estudos, de acordo coas seguintes regras:
O posto de traballo deberá permitir a obtención da práctica profesional axeitada ao nivel de estudos cursados.
A dirección da empresa informará o comité de empresa dos contratos asinados, facilitando copia do contrato de traballo de conformidade coa lexislación vixente.
A duración do contrato non poderá ser inferior a seis meses nin exceder de dous anos.
A retribución do traballador contratado en prácticas será do 75%, do salario convenio para un traballador que desempeñe o mesmo ou equivalente posto de traballo.
2. Contrato para a formación:
Este contrato terá por obxecto a adquisición da formación teórica e práctica do traballador contratado, necesaria para o desempeño dunha profesión, oficio ou posto de traballo cualificado.
Poderase celebrar con traballadores que carezan da titulación requirida para realizar un contrato en prácticas.
O contido do contrato ao igual que as súas posibles prórrogas deberá formalizarse por escrito, e figurará neste de modo claro a actividade ou profesión obxecto da formación.
Este contrato poderase celebrar con traballadores maiores de dezaseis anos e menores de vinte e un anos. Non se aplicará o límite máximo de idade cando o contrato se concerte con desempregados incluídos nalgún dos colectivos sinalados no artigo 11.2º a) do Estatuto dos traballadores.
A duración mínima será de seis meses e a máxima de dous anos.
Este tipo de contratos realizarase a tempo completo. O 15% do total da xornada dedicarase á formación teórica. Entenderase cumprido o requisito de formación teórica cando o traballador acredite, mediante certificación da Administración pública competente, que realizou un curso de formación profesional ocupacional axeitado ao oficio ou posto de traballo obxecto do contrato. Neste caso, a retribución do traballador incrementarase proporcionalmente ao tempo non dedicado á formación teórica.
A retribución do traballador contratado para a formación será do 85% do salario convenio da categoría máis baixa do grupo profesional ao que corresponde a formación e en proporción ao tempo de traballo efectivo.
En caso de cesamento na empresa, entregarase ao traballador un certificado referente á formación teórica e práctica adquirida, no que constará a súa duración.
Artigo 15º.-Contratos a tempo parcial e de substitución por anticipación da idade de xubilación.
Haberá que aterse ao establecido pola lexislación vixente, naqueles casos en que a empresa decida facer uso desta modalidade de contratación.
Artigo 16º.-Contratos de duración determinada.
Poderán celebrarse contratos de duración determinada nos seguintes supostos:
1. Cando se contrate o traballador para a realización dunha obra ou servizo determinados propios da actividade da empresa e cuxa execución aínda que limitada no tempo, sexa en principio de duración incerta.
2. Cando as circunstancias do mercado, acumulación de tarefas ou exceso de pedidos así o esixisen, aínda tratándose da actividade normal da empresa. En tales casos, os contratos poderán ter unha dura
ción máxima de seis meses, dentro dun período de doce meses, contados a partir do momento en que se produzan as devanditas causas.
3. Cando se trate de substituír traballadores con dereito a reserva do posto de traballo, sempre que no contrato de traballo se especifique o nome do substituído e a causa de substitución.
Artigo 17º.-Contrato para o fomento da contratación indefinida.
O contrato poderá concertarse con traballadores desempregados, inscritos na oficina de emprego e incluídos nalgún dos colectivos determinados pola lei.
O contrato concertarase por tempo indefinido e formalizarase por escrito, no modelo oficial.
O réxime xurídico do contrato e os dereitos e obrigas que del se deriven rexerase, con carácter xeral, polo disposto na lei e neste convenio colectivo.
Artigo 18º.-Garantía de emprego.
A empresa garante que, durante a vixencia deste convenio, non se producirá suspensión ou rescisión de contrato de traballo ningún, daqueles contratos de traballo indefinidos á data da sinatura deste convenio, por calquera das causas sinaladas nos artigos: 51 e 52.c) do Real decreto lexislativo 1/1995, do 24 de marzo, texto refundido da Lei do estatuto dos traballadores.
Non obstante todo o anterior, que se vaia representación legal dos traballadores, ante unha situación das consideradas nos precitados artigos 51 e 52.c), comprométese a acordar coa dirección de Intasa unha resolución que, en todo caso, contribúa a garantir a viabilidade da compañía.
Artigo 19º.-Empresas de traballo temporal.
A empresa poderá utilizar os servizos das empresas de traballo temporal naqueles supostos considerados pola lei que establece o seu réxime e funcionamento, sempre que se trate de satisfacer necesidades temporais.
O contrato de posta a disposición formalizarase por escrito, informando á representación dos traballadores sobre cada contrato e os motivos da súa utilización, dentro dos dez días seguintes á súa celebración.
A empresa comprométese a que os traballadores postos á súa disposición perciban a retribución total establecida para o posto de traballo que hai que desenvolver en Intasa de acordo co establecido neste convenio colectivo.
Esta obriga constará, se é o caso, no contrato de posta a disposición asinado entre a ETT e Intasa.
Artigo 20º.-Persoal con capacidade física diminuída.
A empresa queda obrigada a adaptar a outro posto de traballo distinto que considere idóneo, logo de consulta ao comité de seguridade e saúde, aquel
traballador con capacidade física diminuída, derivada dunha lesión, mutilación ou deformidade de carácter definitivo non invalidante e como tal recoñecida pola UMVI (RD 1300/1995), consecuencia dun accidente laboral ou dunha enfermidade profesional sempre que, neste último caso (enfermidade profesional) o dito traballador teña acreditada en Intasa unha antigüidade de, polo menos, seis anos.
Se no novo posto de traballo, ao traballador lle correspondese unha categoría profesional superior á que tiña anteriormente, esta asignaráselle desde o momento en que ocupe o novo posto.
Se no novo posto, ao traballador lle correspondese unha categoría inferior, este cobrará as retribucións da súa anterior categoría.
Para todos os efectos anteriores a dirección de Intasa xa conta coa conformidade do comité de empresa e de todos os traballadores afectados, se os houber, para facilitar así a devandita adaptación do traballador con capacidade física diminuída ao novo posto de traballo.
Artigo 21º.-Roupa de traballo e elementos de protección individual.
A empresa dotará o persoal de fábrica de catro xogos de roupa de traballo no momento da súa incorporación a esta. Os anos seguintes a entrega farase por partes, un xogo de inverno a primeiros de xaneiro e un de verán a primeiros de xuño. Esta roupa será de obrigado uso polo traballador no seu posto de traballo.
Non obstante, a empresa facilitará a reposición, antes do prazo, daquelas pezas de protección ostensiblemente deterioradas, logo de xustificación de deterioración e entrega do material que se van substituír.
O tipo de roupa de traballo necesario para cada posto de traballo será determinado pola empresa unha vez oído o comité de seguridade e saúde laboral.
Artigo 22º.-Xornada de traballo, os seus tipos e horarios.
A duración da xornada ordinaria de traballo en Intasa é de 1.768 horas anuais de traballo efectivo.
O cadro horario e calendario laboral fixaranse conxuntamente entre a dirección e o comité de empresa, de acordo co que dispón a continuación este artigo.
Para o ano 2007 e ata que se asine o IX convenio colectivo, o cadro horario e calendario laboral serán os vixentes no exercicio 2006.
A xornada ten as seguintes modalidades:
1. Xornada partida.
2. Xornada a quendas.
1. Xornada partida.
Efectuarase de luns a venres a razón de oito horas diarias de traballo efectivo e co seguinte horario:
Mañá das 8.45 ás 13.30 h.
Tarde das 14.45 ás 18.00 h.
A empresa poderá determinar aqueles departamentos ou seccións que, desde o luns máis próximo ao un de xuño e por un período ininterrompido de catorce semanas (incluídas, se é o caso, as vacacións) poderán realizar xornada intensiva, a razón de seis horas e media diarias de traballo efectivo, co seguinte horario:
Das 8.00 ás 14.30 h.
No suposto de efectuar xornada intensiva, cada traballador afectado cumprirá diariamente a súa xornada laboral, co seguinte horario:
Mañá das 8.45 ás 13.30 h.
Tarde das 14.45 ás 18.30 h.
Desde a conclusión do período de xornada intensiva ata cumprir a xornada anual de 1.768 h. Se, para os efectos de recuperación, a prolongación das 18.00 ás 18.30 h ata o 31 de decembro do ano en que o traballador realizou xornada intensiva, non alcanzase o tempo total que hai que compensar, tal prolongación das 18.00 ás 18.30 h continuará desde o un de xaneiro de ano seguinte ata a total compensación de tempo que, de menos, traballou en réxime de xornada intensiva o ano natural anterior. En consecuencia, o tempo de recuperación non se terá en conta para o cómputo da xornada de traballo do ano natural seguinte ao que orixinou tal recuperación, senón para o cómputo da deste último. O descanso de quince minutos preceptivo para a xornada intensiva, non se considera traballo efectivo, en consecuencia o horario fixado no parágrafo segundo deste punto 1. enténdese ampliado en quince minutos, adiantando a entrada ás sete corenta e cinco para que resulte unha xornada de seis horas e media de
traballo efectivo.
Aquel empregado que, por pertencer a unha sección, a cal, desenvolvendo a súa xornada en réxime de xornada partida, non fixese xornada intensiva, terá dereito a dous días de permiso retribuído ao ano se o dito empregado traballase efectivamente en xornada partida, durante todo o período de xornada intensiva. Tamén terá dereito a dous días de permiso retribuído aquel traballador que, pertencendo a calquera dos réximes correspondentes pase a traballar efectivamente en réxime de xornada partida, por orde da empresa, ao longo de todo o período de xornada intensiva fixado no parágrafo quinto deste artigo (as vacacións serán consideradas, única e exclusivamente para estes efectos, coma se de traballo efectivo se tratase).
Se o período de traballo ao que agora se cambia non abranguese a totalidade da xornada intensiva, o tempo (dous días) de compensación será proporcional ao tempo efectivo prestado no novo horario, (sen ter en conta agora as vacacións, como traballo efectivo), a razón de 2/9 de día por cada semana de traballo efectivo en xornada partida.
2. Xornada a quendas.
Esta xornada ten as seguintes variantes, sen prexuízo doutras que a empresa puidese establecer, seguindo o procedemento legal correspondente.
2.1. Dúas quendas con dous de persoal. 2T/2P.
A súa xornada será de luns a venres a razón de 7 h e 40 min. de traballo efectivo, traballando pola mañá aqueles sábados que fosen necesarios para o cómputo bisemanal de 80 horas de traballo efectivo.
2.2. Dúas quendas con tres de persoal. 2T/3P.
A súa xornada será de 112 horas efectivas por períodos de tres semanas a razón de 8 horas diarias de traballo efectivo, destinándose o resto ata as 120 horas correspondentes a conta da compensación dos 14 festivos anuais legais traballados.
2.3. Tres quendas con tres de persoal. 3T/3P.
A súa xornada será de 40 horas semanais de traballo efectivo, de luns a venres a razón de 7 h e 40 min. de traballo efectivo, xunto coa mañá do sábado ata completar o cómputo de 120 horas trisemanais de traballo efectivo.
2.4. Tres quendas con nove de persoal. 3T/9P.
Este sistema garante o proceso continuado da produción durante o ano. Os días de traballo consecutivo non excederán de seis, sucedéndose os descansos de cada período de traballo coa alternancia 3-2. (6 días de traballo -3 de descanso, 6 de traballo -2 de descanso e así sucesivamente).
A xornada diaria é de 7 h e 40 min. de traballo efectivo.
No calendario de 3T/9P inclúense, ademais dos descansos semanais correspondentes, o descanso diario equivalente, compensatorio e correspondente a cada un dos 14 festivos legais anuais.
2.5. Tres quendas con cinco de persoal. 3T/5P.
Este sistema garante o proceso continuado da produción durante o ano. Os días de traballo consecutivo non excederán de sete, sucedéndose os descansos de cada período de traballo coa alternancia 7-2, 7-2, 7-10 (7 traballo -2 descanso, 7 traballo -2 descanso, 7 traballo -10 descanso), destes grupos de 10, traballarase os días necesarios para alcanzar as horas anuais de traballo efectivo establecidas no primeiro parágrafo deste artigo e garantindo a optimización do sistema. Non obstante, as partes poderán acordar outro calendario distinto para este sistema 3T/5P.
A xornada diaria é de 7 h 42 min. de traballo efectivo.
No calendario de 3T/5P inclúense, ademais dos descansos semanais correspondentes, o descanso diario equivalente, compensatorio e correspondente a cada un dos 14 festivos legais anuais, así como tamén se inclúen os 30 días de vacacións anuais preceptivas.
2.6. Outras condicións para a xornada a quendas.
Todos os traballadores en réxime correspondente 2T/2P, 2T/3P, 3T/3P, 3T/9P e 3T/5P gozarán de vinte minutos de descanso en cada xornada, non computables dentro da súa respectiva xornada de traballo efectivo, e sen que iso implique trastorno ningún no réxime de fabricación. Cando por motivos de necesidade, non puidesen gozar o devandito período, este será retribuído como exceso de xornada, segundo o III convenio colectivo.
Os períodos de dezaoito ou vinte minutos antes mencionados, non significan traballo efectivo; estes descansos de bocadillo gozaranse do seguinte xeito:
-Quenda de mañá entre as 9.00 e 11.00 horas.
-Quenda de tarde entre as 17.00 e 19.00 horas.
-Quenda de noite entre as 1.00 e 3.00 horas.
Aqueles traballadores que, polo seu calendario de quendas, traballen efectivamente a noite do 24 ou 31 de decembro, terán dereito a dous días de permiso retribuído no calendario do ano seguinte. Así mesmo, aqueles traballadores que, polo seu calendario de quendas, traballen efectivamente a mañá ou a tarde do 25 de decembro ou do 1 de xaneiro, terán dereito a un día de permiso retribuído no mesmo calendario. Estes días serán solicitados individualmente de entre os días de disposición de fábrica (X), cunha antelación mínima dun mes.
Artigo 23º.-Vacacións.
As vacacións anuais fíxanse en 30 días naturais para todos os traballadores.
O sistema 2T/3P gozará, polo menos, de 28 días ininterrompidos das devanditas vacacións, dentro do período estival que comprende os meses de xuño, xullo, agosto e setembro.
O sistema 2T/3P xa inclúe no seu calendario de traballo dous días dos 30 de vacacións anuais preceptivos.
O sistema 3T/5P xa inclúe no seu calendario de traballo os 30 días de vacacións anuais preceptivas, que serán sinaladas, para cada equipo, en tres dos períodos de descanso longo (de 10 días), no calendario de quendas de cada exercicio.
O sistema /3T/9P gozará, polo menos, de 21 días ininterrompidos de vacacións no período estival comprendido entre os meses de xuño e agosto, ambos os dous inclusive; non obstante o anterior, a empresa, de acordo co comité de empresa, poderá establecer un período de vacacións estivais, menor de 21 días, cando isto se producise, os traballadores directamente afectados terán dereito a un día máis de vacacións sobre os 30 anuais fixados ao comezo deste artigo.
Aos sistemas 2T/2P e 3T/3P garánteselles que, polo menos, 21 días de vacacións, gozaranos de forma ininterrompida no período estival que comprende os meses de xuño, xullo, agosto e setembro, salvo aquel equipo da liña de despezado/recubrimento,
que se incorpore ao sistema 2T/3P da liña de rematado durante o período estival de cinco meses, ao devandito equipo de despezado seralle de aplicación o fixado para a liña de rematado para os efectos de vacacións.
Para o resto de seccións o período estival de vacacións comprenderá os meses de xuño, xullo, agosto e setembro.
En todos os casos anteriores a empresa xa conta coa aprobación do comité de empresa para os efectos legais correspondentes. Non obstante o anterior a empresa, por propia iniciativa súa e, de acordo co comité de empresa, poderá establecer un período de vacacións estivais, menor de 21 días; cando isto se producise os traballadores directamente afectados terán dereito a un día máis de vacacións.
Se por petición da empresa e por necesidades desta, houbesen de gozar todas as vacacións fóra do período estival respectivo aqueles serán compensados con 4 días naturais máis de vacacións sobre os 30 fixados ao comezo deste artigo.
Naquel caso no que o traballador non puidese iniciar as súas vacacións na data sinalada no calendario, por atoparse en IT sobrevida con anterioridade aquelas serán gozadas dentro do que reste de ano natural; de non contar a parte de ano que reste con suficientes días, gozaranse os que queden ata o 31 de decembro, considerándose, neste último caso cumprido o dereito na súa totalidade e para todos os efectos. As vacacións gozarase, polo tanto, dentro de cada ano natural.
O calendario de vacacións establecido entre a dirección e o comité de empresa exporase cunha antelación mínima de 2 meses.
Para os sistemas 2T/2P, 3T/3P e 3T/9P, os días de vacacións pendentes de gozo, se os houbese, serán aproveitados en Nadal.
Artigo 24º.-Licenzas.
a) Por matrimonio, quince días naturais acumulables a vacacións.
b) Por falecemento de cónxuxe, parella ou fillo, tres días retribuídos ou cinco días retribuídos, se o feito se produciu fóra da comunidade autónoma galega e requírese facer o desprazamento para o efecto.
c) Por falecemento de pai, sogro, neto, irmán e avó, dous días retribuídos ou catro se o feito se produciu fóra da comunidade autónoma galega e requírese facer o desprazamento para o efecto. Se o causante formase parte da mesma unidade familiar á que pertence o traballador de Intasa, este último terá dereito a outro día retribuído ademais dos dous fixados para o primeiro caso deste punto C.
d) Por falecemento de cuñado, avó político, nora ou xenro, un día retribuído. Se o causante formase parte da mesma unidade familiar á que pertence o traballador de Intasa, este último terá dereito a un día retribuído máis.
e) En caso de falecemento de tío carnal, un día sen retribuír.
f) En caso de enfermidade grave de cónxuxe, parella, fillo, pai, irmán, sogro, avó e neto, tres días retribuídos, ampliables a cinco se, con tal motivo, requírese facer o desprazamento fóra da comunidade autónoma galega e un día máis, sen retribuír, se o solicita o traballador.
g) Por enfermidade grave de nora, xenro, cuñado, e avó político, dous días retribuídos, ou catro, se con tal motivo, ha de realizarse o desprazamento fóra da comunidade autónoma galega e un día máis, sen retribuír, se o solicita o traballador.
h) Por voda de fillo un día retribuído. Por voda de irmán ou pai un día sen retribuír.
i) En caso de nacemento de fillo ou adopción, tres días retribuídos, e un máis sen retribuír, se o solicita o traballador.
j) Para asistencia por parte das traballadoras a exames prenatais e técnicas de preparación ao parto.
k) Para asistencia a consulta médica previa cita no Sergas, por padecemento do propio traballador de Intasa, o tempo indispensable co seu custo económico a cargo do interesado. Cando o traballador requira asistencia médica inmediata, atopándose en horas de traballo, o custo económico do tempo de ausencia tamén será pola súa conta.
l) Para cursar estudos haberá que aterse ao que di o artigo 23 do ET e será retribuído o permiso no caso de que a xuízo da dirección da empresa os estudos que curse o traballador sexan de interese para o desempeño do seu posto de traballo.
m) Por cambio de domicilio un día laborable retribuído e outro sen retribuír se o solicita o traballador.
n) Polo tempo indispensable, para o cumprimento dun deber inescusable de carácter público e persoal. Cando conste nunha norma legal ou convencional un período determinado, haberá que aterse ao que esta dispoña en canto á duración da ausencia e á súa compensación económica.
Para o gozo da licenza correspondente será necesario avisar fidedignamente a empresa cunha antelación mínima de sete días laborables nos casos a que fan referencia os puntos a), h), j), k) e l) así como naqueloutros previsibles.
Toda licenza deberá contar coa debida xustificación documental, fidedigna e suficiente, que achegará o interesado no prazo dos catro días seguintes á súa finalización.
Toda licenza comezará a partir do preciso momento no que se produza o feito causante, computándose, polo tanto a súa duración, en días naturais.
Artigo 25º.-Excedencias.
a) Excedencia forzosa.
A excedencia forzosa concederase por designación ou elección para un cargo público ou sindical que
imposibilite a asistencia ao traballo, e dará lugar ao dereito á conservación do posto de traballo. O reingreso solicitarase dentro do mes seguinte ao cesamento no cargo público ou sindical, perdéndose este dereito se tal solicitude se cursase transcorrido o prazo sinalado.
b) Excedencia voluntaria.
1. O traballador con, polo menos, unha antigüidade na empresa dun ano terá dereito a que se lle recoñeza a posibilidade de situar en excedencia voluntaria por un prazo non inferior a dous anos nin superior a cinco. Nos supostos en que o traballador estea suxeito a un contrato de duración temporal, a duración máxima da excedencia voluntaria en ningún caso poderá superar a da duración do contrato. Este dereito só poderá ser exercitado de novo polo mesmo traballador, se é o caso, se transcorreron catro anos desde o final da anterior excedencia, salvo casos excepcionais, en que, de mutuo acordo, poderá reducirse ao devandito prazo.
O traballador excedente conserva tan só un dereito preferente ao reingreso nas vacantes, de igual ou similar categoría á súa, que houber ou se produciran empresa, e sempre que o soliciten fidedignamente con, polo menos, un mes de antelación ao termo da excedencia.
2. Os traballadores terán dereito a un período de excedencia para atender o coidado de cada fillo, tanto cando o sexa por natureza como por adopción, ou nos supostos de acollemento, tanto permanente como preadoptivo, todo iso de acordo co disposto pola Lei do Estatuto dos traballadores no seu artigo 46.3º. Así o período que o traballador permaneza en situación de excedencia conforme o establecido no precitado artigo 46 do ET, será computable para os efectos de antigüidade e o traballador terá dereito á asistencia a cursos de formación profesional para cuxa participación deberá ser convocado polo empresario, especialmente con ocasión da súa reincorporación. Durante o primeiro ano terá dereito á reserva do seu posto de traballo. Transcorrido o devandito prazo, a reserva quedará referida a un posto de traballo do mesmo grupo profesional ou categoría equivalente.
c) Excedencia especial.
Os traballadores terán así mesmo dereito a un período de excedencia non superior en ningún caso a un ano, con dereito a reserva do posto de traballo para atender o coidado dun familiar ata o segundo grao de consanguinidade ou afinidade que, por razóns de idade, accidente ou enfermidade, non poida valerse por si mesmo e non desempeñe actividade retribuída. Tal situación deberá quedar necesariamente acreditada no momento de solicitude da excedencia. A inexistencia da causa ou condición xeradora do dereito supón un incumprimento contractual por parte do traballador, incumprimento que é tipificado como falta moi grave.
Dadas as características especiais deste suposto de excedencia, as partes poderán fixar as condicións específicas de aplicación desta.
d) Disposicións comúns para as excedencias.
1. Nas excedencias en que concorra a circunstancia de temporalidade do contrato, a súa duración non se verá alterada pola situación de excedencia do traballador e, no caso de chegar ao termo deste durante o seu transcurso, extinguirase o devandito contrato previa a súa denuncia avisada no prazo mínimo de quince días, salvo pacto en contrario.
2. Durante o período de excedencia, o traballador, en ningún caso poderá prestar servizos que supoñan unha concorrencia desleal con Intasa. Se así o fixese, automaticamente perderá o seu dereito de reingreso.
3. En todo o non recollido neste artigo deste convenio, haberá que aterse ao disposto polo ET no seu artigo 46º.
Artigo 26º.-Xubilación.
Establécese un premio de xubilación para o traballador que a leve a cabo aos 65 anos e que teña unha antigüidade, en Intasa, de como mínimo, sete anos. O devandito premio consistirá nunha mensualidade do seu salario base nese momento.
Establécense as seguintes cantidades, segundo a idade de xubilación:
-Aos 60 anos 200 días de salario.
-Aos 61 anos 160 días de salario.
-Aos 62 anos 120 días de salario.
-Aos 63 anos 80 días de salario.
-Aos 64 anos 65 días de salario.
Enténdese por salario, para estes efectos: salario base, pagas extraordinarias e os complementos 3.1, 3.2, 3.3, 3.4 e 3.5 do artigo 30 que, a teor deste convenio colectivo perciba o traballador no momento en que solicite a baixa por xubilación. As devanditas cantidades brutas sumaranse á liquidación que legalmente corresponda en cada caso.
Artigo 27º.-Póliza de seguro.
A empresa garante durante a vixencia deste convenio colectivo unha póliza de seguro colectivo, para todos os seus traballadores, coas seguintes coberturas:
-6.010 euros en caso de morte natural.
-24.040 euros en caso de morte ou invalidez total derivadas de accidente laboral.
Actualmente estas coberturas atópanse contratadas con Mapfre, Seguros Generales, mediante pólizas nº 117-01.0424458-0000 e nº 055-0180110016, respectivamente.
En caso de falecemento dun traballador en accidente laboral prestando servizos para Intasa, a dirección desta favorecerá, na medida das súas posibilidades, a contratación dun fillo do finado ou do cónxuxe supérstite.
Artigo 28º.-Plan colectivo de xubilación.
O devandito plan nútrese, por unha parte coa achega monetaria da empresa, equivalente ao 0,8% do salario base de cada traballador con contrato fixo de equipo que, fidedignamente, se adherira ao devandito plan e, por outra parte, cunha achega monetaria do traballador, equivalente como mínimo, ao 0,8% do seu salario base.
Este plan de xubilación foi subscrito con Sudamérica Vida y Pensiones mediante pólizas nº 8069-PJ e nº 8070-PJ respectivamente.
Artigo 29º.-Da representación colectiva dos traballadores.
1. Comité de empresa.
O comité de empresa terá dereito a recibir a información, emitir informes e exercer o labor de vixilancia sobre as materias expresamente previstas polas normas legais vixentes. Así mesmo, gozarán das garantías en materias disciplinarias, de non discriminación, exercicio de liberdade de expresión e disposición de créditos horarios previstos na lexislación vixente.
2. Eleccións sindicais-candidatos.
Os traballadores que teñan dezaoito anos cumpridos e unha antigüidade mínima de catro meses na empresa, sempre que superasen o período de proba, serán elixibles nas eleccións a representantes dos traballadores tal como se prevé na sección segunda, artigo 69 e seguintes da Lei do Estatuto dos traballadores.
3. Crédito horario.
O crédito horario dos representantes dos traballadores que fixa o artigo 68 da Lei do Estatuto dos traballadores, será de vinte horas ao mes das da súa xornada laboral, e en razón do seu cargo, e para o exercicio da actividade sindical; para tal efecto farase entrega, mensualmente, na dirección de RR.HH. da empresa, do certificado que corresponda e que acredite o destino de tal crédito.
4. Dereito de reunión.
4.1. Os traballadores da empresa teñen dereito a reunirse en asemblea, que poderá ser convocada polo comité de empresa ou por número de traballadores non inferior ao 33% do cadro de persoal. A asemblea será presidida, en todo caso, polo comité de empresa, que será responsable do seu normal desenvolvemento, así como da presenza na asemblea de persoas non pertencentes á empresa. Só poderán tratarse nela os asuntos que previamente consten incluídos na orde do día.
4.2. A presidencia da asemblea comunicaralle á dirección da empresa a convocatoria e os nomes das persoas non pertencentes á empresa que vaian asistir á asemblea e acordará con esta as medidas necesarias para evitar perturbacións na actividade laboral normal. Cando, por calquera circunstancia, non se poida reunir simultaneamente todo o equipo sen
prexuízo ou alteracións no normal desenvolvemento da produción as diversas reunións parciais que haxan de celebrarse considerarase como unha soa e datadas no día da primeira.
4.3. As asembleas celebraranse fóra das horas de traballo. A celebración da asemblea porase en coñecemento da dirección da empresa cunha antelación mínima de corenta e oito horas, indicando a orde do día, persoas que ocuparán a presidencia e duración previsible.
5. Cota sindical.
A solicitude formulada por escrito á empresa por cada un dos traballadores afiliados aos sindicatos legalmente constituídos, a empresa descontará no recibo mensual de salarios, aos devanditos traballadores, o importe da cota sindical correspondente.
O aboamento da cantidade recadada pola empresa farase efectivo, por meses vencidos, ao sindicato correspondente, mediante transferencia á súa conta bancaria.
6. Excedencias sindicais.
O persoal con antigüidade de catro meses que exerza ou sexa chamado a exercer un cargo sindical nos órganos de goberno provinciais, autonómicos ou nacionais dunha central sindical que asinara éste convenio, terá dereito a unha excedencia forzosa polo tempo que dure o cargo que a determina.
Para acceder o traballador á devandita excedencia, deberá acompañar á comunicación escrita á empresa o certificado da central sindical correspondente no que conste o nomeamento do cargo sindical de goberno para o que fose elixido.
O traballador excedente forzoso ten a obriga de comunicarlle á empresa, nun prazo non superior ao mes, a desaparición das circunstancias que motivaron a súa excedencia; caso de non a efectuar no devandito prazo perderá o dereito ao reingreso.
O reingreso será automático e obrigatorio e o traballador terá dereito a ocupar unha praza do mesmo grupo ou nivel, lugar e posto de traballo que desempeñase antes de se producir a excedencia forzosa.
O tempo de excedencia computarase como de permanencia ao servizo da empresa.
Artigo 30º.-Estrutura salarial.
A remuneración de cada traballador está constituída pola suma, segundo cada caso, dos seguintes conceptos:
1. Salario base.
2. Gratificacións extraordinarias.
3. Complementos de salario.
3.1. Antigüidade consolidada.
3.2. Complemento de nocturnidade.
3.3. Complemento de quendas.
3.4. Complemento de continuidade.
3.5. Complemento de festividade.
3.6. Complemento de traballo en Nadal.
3.7. Complemento de cumprimento de obxecto de produción.
3.8. Complemento de IT.
4. Horas extraordinarias.
5. Remuneracións non salariais.
5.1. Gastos de viaxe.
5.2. Quebranto de moeda.
1. Salario base.
É o que, como previsto, para cada categoría profesional e para o ano 2005, cun incremento resultado da fórmula Ä=IPC previsto+1.5, figura no anexo I deste convenio.
2. Gratificacións extraordinarias.
Todo traballador devengará, segundo a súa categoría profesional, as pagas extraordinarias legais, segundo e como previsión, consta para 2005 no anexo I deste convenio e como resultado do mesmo incremento do punto 1 anterior.
As devanditas pagas percibiranse rateadas en cada unha das doce mensualidades do ano.
3. Complementos de salario.
3.1. Antigüidade consolidada.
Aos traballadores que xa percibían o 31 de decembro de 1996 complemento por antigüidade segundo o III convenio colectivo foilles calculado o complemento antigüidade consolidada no IV convenio colectivo.
O devandito concepto económico, antigüidade consolidada, aboarase mensualmente, segundo corresponde en cada caso, sendo unha cantidade non absorbible, nin compensable, nin actualizable.
En ningún caso, ningún novo traballador de Intasa xerará dereito económico por antigüidade.
3.2. Complemento de nocturnidade.
Devengarán este complemento aqueles traballadores que presten os seus servizos entre as 22.00 h e 6.00 h. A súa contía será do 25% do salario base/día, por cada xornada de traballo efectivo nese horario.
3.3. Complemento de quendas.
Os traballadores a quendas devengarán, por mes de traballo efectivo, a cantidade mensual de 52,28 euros (previsto en 2005).
3.4. Complemento de continuidade.
Será devengado por aqueles traballadores que realicen o seu traballo nun sistema de quendas que cubra polo menos dezaseis horas diarias e que inclúa como laborables a totalidade de sábados e domingos do ano a excepción do tempo de vacacións, en cada
caso, gozado. Consistirá en 118,04 euros ao mes por idéntico período de traballo efectivo naquela circunstancia (previsto en 2005).
3.5. Complemento de festividade.
Consistirá en 49,77 euros ao mes por idéntico período de traballo efectivo nun sistema de quendas que inclúa os catorce festivos legais como laborables no calendario de traballo, a excepción do tempo de vacacións, en cada caso gozado, tendo en conta que estes festivos xa son compensados co seu descanso diario equivalente e que figura no devandito calendario (previsto en 2005).
Nota.
Para os efectos dos complemento 3.2, 3.3, 3.4 e 3.5 enténdese como tempo de traballo efectivo o de vacacións.
3.6. Complemento de traballo en Nadal.
Consistirá nun único pagamento de 107,32 euros e devengarao aquel traballador que, polo seu calendario de quendas, traballe efectivamente durante a noite do 24 ou 31, ou ambas as dúas, do mes de decembro (previsto en 2005).
Aquel traballador que, polo seu calendario de quendas, traballe efectivamente durante a mañá do 25 de decembro ou do 1 de xaneiro, ou ambas as dúas, percibirá a cantidade de 71,54 euros como único pagamento por tal concepto (previsto en 2005).
3.7. Complemento de cumprimento de obxectivos de produción.
Único pagamento para todos os traballadores e o seu importe virá dado para unha produción de 1ª calidade non inferior ao 98% da produción total anual útil (suma de 1ª e 2ª calidades) e a razón de 0,0217 euros/m (previsto en 2005), para unha produción que cumpra os requisitos anteriores e a partir de 150.000 m/ano.
Este complemento aboarase na nómina de xaneiro do ano seguinte á de remuneración a todos e cada un dos traballadores en alta na empresa o 31 de decembro do mesmo ano de remuneración, e na proporción ao tempo de pertenza á empresa no mesmo ano.
O trinta de xuño, a empresa adiantará, como anticipo a conta por este concepto, a cantidade monetaria equivalente a 1/3 do devengo correspondente ao total de m útiles á mesma data, multiplicados por 11,5 e dividido entre 6.
No caso de que a produción real o 31 de decembro non leve consigo, segundo o exposto anteriormente, remuneración de PCO e se aboase anticipo a conta, este será detraído no seguinte ano en que corresponda percibir PCO.
En caso de novas instalacións na liña de produción ou modificacións das actuais, que signifiquen aumento da capacidade de produción, o valor mínimo de 150.000 m anteriores veranse incrementados na
cantidade que corresponda segundo a capacidade produtiva das novas instalacións.
3.8. Complemento de incapacidade temporal.
Durante a situación de IT derivada de enfermidade común que requira, polo menos, vinte e catro horas de ingreso hospitalario, durante a situación de IT derivada de accidente laboral ou enfermidade profesional, así como no caso de licenza por maternidade, Intasa complementará ata o 100% do salario bruto (salario base e complemento, non horas extraordinarias) do mes natural inmediato anterior ao do feito causante do traballador afectado. Nestes casos tal complemento aboarase desde o primeiro día en IT.
Durante a situación de IT derivada de enfermidade común que non requirira o ingreso hospitalario considerado no parágrafo anterior, e se aquela supera un período ininterrompido de trinta días naturais, Intasa complementará o salario bruto ata o 90% (salario base e pagas extraordinarias e complemento, non horas extraordinarias) do mes natural inmediato anterior ao do feito causante do traballador afectado. Neste caso tal complemento aboarase desde o día trixésimo primeiro en situación de IT, e ata o 100% unha vez transcorridos cento cincuenta días en IT e desde ese preciso momento, contado desde a data de baixa.
Todo traballador que se atope en IT en calquera das súas clasificacións, aceptan, sen reserva ningunha, o que poida ser diagnosticado e tratado (clínica e/ou farmacoloxicamente) polos servizos médicos da mutua (propios ou concertados) que Intasa teña contratada. Todo iso para un axeitado seguimento da saúde dos traballadores e control das incapacidades e en razón do complemento de IT.
4. Horas extraordinarias.
Serán horas extraordinarias todas aquelas horas de traballo efectivo que se realicen en exceso sobre a xornada anual establecida no artigo 22º deste convenio.
Terán a consideración de horas extraordinarias estruturais as necesarias para cubrir ausencias de persoal, para o aseguramento da produción, reparación de avarías, prevención de riscos, ante acumulación de tarefas, pedidos imprevistos, entre outros supostos. Serán consideradas horas extraordinarias de forza maior as empregadas na prevención e reparación de sinistros ou outros danos extraordinarios e urxentes. Tanto as estruturais, como as de forza maior, serán de realización obrigatoria para o traballador.
As horas extraordinarias estruturais e as de forza maior, unicamente terán unha destas tres modalidades compensatorias:
1. A compensación económica que, en cada caso corresponda, segundo o valor que, para a vixencia deste convenio, figura no anexo II. (1 h extra = valor 1,25. Anexo II como previsto en 2005).
2. A compensación económica que, en cada caso corresponda, segundo valor, que, para a vixencia deste convenio, figura no anexo II, xunto con idéntico tempo de descanso ao traballado. (1 h extra = valor 1. Anexo II + 1 hora de descanso, como previsto en 2005).
3. A compensación en tempo de descanso, equivalente ao dobre do tempo traballado.(1 h extra = 2 horas de descanso).
Poderán elixir modalidade compensatoria os traballadores do sistema 3T/5P, os que descansarán en días de disposición de fábrica (X), e farano entre as modalidades anteriores 2 e 3.
Os traballadores do sistema 3T/5P, esgotados os descansos en X, veranse compensados como consecuencia de substitucións, a razón de valor 1 por 2, se o devengo se xera de luns a venres e, a razón de valor 1 por 2,5, se se produce en sábado, domingo ou festivo.
Os traballadores de xornada partida que realicen horas extraordinarias (substitucións en réxime de quendas ou outros motivos) en sábado desde as 14.00 h, en domingo ou festivo, serán compensados a razón de valor 1 por 1,5.
5. Remuneracións non salariais.
5.1. Gastos de viaxe.
O persoal que viaxe fóra de localidade na que se sitúa a empresa, por causas do servizo a esta, terá dereito a unha compensación económica polos gastos de manutención, aloxamento e quilometraxe cando, para tal fin e neste último caso, utilice o seu vehículo particular e todo iso, logo de xustificación.
5.2. Quebranto de moeda.
Aqueles empregados que efectúen pagamentos ou cobramentos en metálico por conta da empresa percibirán por este concepto a cantidade mensual de 22,50 euros (previsto en 2005).
6. Norma xeral sobre retribucións.
As retribucións fixadas por este convenio son brutas e, en consecuencia, tanto as cargas fiscais como as de Seguridade Social a conta do traballador, serán satisfeitas por este e descontada no seu recibo de salarios. As retribucións do persoal serán aboadas por períodos mensuais de trinta días, vencidos.
A empresa poderá utilizar calquera dos modelos de recibo de salarios autorizados polo Ministerio de Traballo e Seguridade Social.
Artigo 31º.-Incremento salarial.
Os conceptos comprendidos no artigo 30º anterior, son os vixentes para o 2005, unha vez incrementados os antigos no 3,5% como resultado da fórmula Ä=IPC previsto +1,5. Para o 2006 o incremento será do IPC +1,25 sobre os vixentes a 31-12-2005.
Non obstante, operará a cláusula de revisión salarial segundo a fórmula: RS=IPC real 31.decembro menos IPC previsto, se o IPC real supera o previsto.
Artigo 32º.-Réxime disciplinario.
-Faltas e sancións.
Considerarase falta laboral toda acción ou omisión, da que resulte responsable o traballador, que se produza con ocasión ou como consecuencia da relación laboral e que constitúa un incumprimento contractual de acordo co seguinte:
-Faltas leves.
1. Unha falta de puntualidade na asistencia ao traballo, sen causa xustificada, no período dun mes natural.
2. Non cursar de inmediato a comunicación correspondente, cando se falte ao traballo por motivo xustificado, salvo que se probe a imposibilidade de facelo.
3. Pequenos descoidos na conservación do material, maquinaria, ferramentas e instalacións, salvo que iso repercuta na boa marcha do servizo, en cuxo caso poderá ser considerada como grave ou moi grave.
4. Non informar á empresa, no prazo de tres días naturais, o cambio de domicilio; gozárase ou non de licenza.
-Faltas graves.
1. Cambiar ou mirar os armarios, armarios individuais ou efectos persoais dos compañeiros de traballo, sen a debida autorización dos interesados.
2. Non atender o público coa corrección e dilixencia debidas.
3. Permanecer en zonas ou lugares distintos daqueles en que debe realizar o seu traballo habitual sen causa que o xustifique ou sen estar autorizado para iso.
4. Máis de dúas faltas inxustificadas de puntualidade na asistencia ao traballo, durante un mes ou trinta días naturais.
5. Faltar ao traballo un día no mes sen causa xustificada.
6. Non comunicar con dilixencia debida as alteracións familiares que poidan afectar os procesos administrativos ou prestacións sociais. Se mediase algunha malicia será considerada como moi grave.
7. Simular a presenza doutro traballador na empresa mediante calquera forma.
8. A neglixencia no traballo que afecte a boa marcha deste.
9. A imprudencia no traballo, que se implicase risco de accidente para o traballador ou outros, ou ben perigo de avaría na maquinaria, ferramentas ou instalacións, poderá ser considerada moi grave.
10. A reincidencia en falta leve dentro dun trimestre, cando haxa sanción por escrito da empresa.
11. Non advertir e instruír axeitadamente outros traballadores sobre os que teña algunha relación de autoridade ou mando do risco do traballo a executar e do posible modo de evitalo.
12. Transitar ou permitir o tránsito por lugares ou zonas perigosas, portando útiles de ignición, así como por lugares expostos ao risco de incendio.
13. A falta de sixilo profesional divulgando datos, informes ou antecedentes que poidan producir prexuízo de calquera tipo á empresa.
14. Calquera falsidade ou inexactitude deliberada nos partes ou documentos de traballo ou a negativa á súa formalización así como proporcionar falsa información á dirección da empresa ou aos seus superiores en relación co traballo.
15. A inxustificada delegación de funcións ou traballos en persoal de inferior rango laboral ou non cualificado para a súa realización.
16. A aceptación de dádivas ou regalos por dispensar trato de favor no servizo.
17. A diminución voluntaria do rendemento do traballo habitual.
18. Non informar coa debida dilixencia aos seus xefes, ao empresario, a quen o represente de calquera anomalía que observe nas instalacións e demais útiles, ferramentas, maquinaria e materiais.
19. Descoidos de importancia na conservación, limpeza ou utilización de materiais, máquinas, ferramentas e instalacións que o traballador utilice.
20. As discusións dentro das dependencias da empresa ou durante calquera acto de servizo. Se se producen con notorio escándalo serán consideradas como moi graves.
21. Non avisar fidedignamente (burofax, telegrama) a empresa cando se vaia faltar ao traballo por motivo xustificado, salvo que se probe a imposibilidade de facelo, debendo comunicalo, neste último caso, por teléfono ao xefe correspondente ou calquera outro xefe ou directivo.
-Faltas moi graves.
1. A desobediencia continuada ou persistente no traballo.
2. A fraude, a deslealdade ou o abuso de confianza nas xestións encomendadas, así como o furto ou roubo tanto á empresa coma aos compañeiros de traballo ou a unha terceira persoa, dentro das instalacións da empresa ou durante o desenvolvemento da súa actividade profesional.
3. Alegar motivos falsos para a obtención de licenzas ou permisos, incluídos os sindicais.
4. Realizar traballos particulares durante a xornada de traballo, así como empregar ferramentas útiles ou materiais para uso propio.
5. Intencionadamente facer desaparecer, inutilizar, destruír ou causar danos en materiais, ferramentas, útiles, aparellos, instalacións, vehículos, edificios, instrumentos e mesmo documentos da empresa.
6. A asistencia ao traballo en estado de embriaguez ou baixo os efectos de calquera tipo estupefacientes.
7. Usar o teléfono ou o correo electrónico da empresa para asuntos particulares, sen autorización, así como o uso indebido de internet, accedendo a páxinas que non garden relación directa coa actividade laboral.
8. A condena por sentenza firme por delitos de roubo, furto, violación ou abusos sexuais, así como calquera outros delitos que puidesen implicar desconfianza da empresa respecto do seu autor, aínda cando estes fosen cometidos fóra da empresa.
9. Violar o segredo da correspondencia ou de documentos reservados da empresa.
10. Revelar datos da empresa de obrigada reserva. Non observar sixilo profesional.
11. Dedicarse a actividades profesionais, por conta propia, en empresas da competencia, sen a oportuna e expresa autorización.
12. Os malos tratos de palabra ou obra ou faltas graves de respecto e consideración aos superiores, compañeiros ou subordinados.
13. A imprudencia, neglixencia ou incumprimento das normas ou ordes sobre seguridade e hixiene no traballo, cando por iso se produza grave risco para os traballadores ou danos para as instalacións.
14. Causar accidentes graves por neglixencia, descoido ou imprudencia inescusables ou serio perigo para as empresas.
15. A non utilización de medios ou materiais de prevención de riscos de accidentes de traballo facilitados pola empresa. Así como o descoido no uso da roupa de traballo e resto de medios de protección persoal coa conseguinte deterioración.
16. Abandonar o posto de traballo en cargo de responsabilidade ou cando con iso causase un prexuízo grave no proceso produtivo, deterioración importante das cousas ou serio perigo para as persoas.
17. A diminución voluntaria e continuada no rendemento normal ou pactado.
18. A reincidencia en faltas graves aínda que sexa de distinta natureza, dentro dun período de seis meses, sempre que for obxecto de sanción por escrito.
19. A falta de asistencia ao traballo non xustificada por máis de tres días no mes ou de trinta días naturais.
20. A comisión de erros repetidos e intencionados que poidan orixinar prexuízos á empresa.
21. A emisión maliciosa, ou por neglixencia inescusable, de informes erróneos ou a sabendas de que non son exactos.
22. A simulación de suposto de enfermidade común ou accidente laboral.
-Gradación das sancións.
As sancións que poderá impoñer a empresa, graduaranse atendendo á gravidade da falta cometida así:
-Por faltas leves:
Amoestación verbal.
Amoestación escrita.
-Por faltas graves:
Suspensión de emprego e soldo dun a vinte días.
-Por faltas moi graves:
Suspensión de emprego e soldo de vinte e un a noventa días.
Despedimento.
Previamente á imposición de sancións por faltas graves ou moi graves aos traballadores que teñan a condición de representante legal ou sindical, seralles instruído expediente contraditorio por parte da empresa, no que serán oídos, ademais do interesado, os restantes membros da representación legal ou sindical a que este pertencese, se os houber.
A obriga de instruír o expediente contraditorio aludido anteriormente esténdese ata o ano seguinte ao cesamento no cargo representativo.
Naqueles supostos nos que a empresa pretenda impoñer unha sanción aos traballadores afiliados a un sindicato deberá, con carácter previo á imposición de tal medida, dar audiencia aos delegados sindicais, se os houber.
Artigo 33º.-Comisión paritaria de interpretación e aplicación do convenio.
Cantas dúbidas e diverxencias poidan xurdir entre as partes obrigadas así como as cuestións de interpretación ou aplicación das estipulacións contidas neste convenio e os seus anexos, serán sometidas obrigatoriamente e como trámite previo ao seu coñecemento polo organismo xudicial ou administrativo competente, a unha comisión paritaria, que estará formada polos membros seguintes de entre os que integraron a comisión negociadoras deste convenio.
Representación social: tres membros de entre os que asinan este convenio nomeados, no seu momento, polo comité de empresa.
Representación económica:
Roberto Tojeiro Peleteiro.
Manuel Souto López.
José A. Núñez Centeno.
ANEXO I
Táboa salarial ano 2005
Categoría
Soldo
base/día
Paga
extra/día
Responsable mtto. eléctrico
89,78 A
17,66 A
Responsable mtto. mecánico
89,78 A
17,66 A
Xefe taller eléctrico
58,00 A
11,29 A
Xefe equipo
42,94 A
8,29 A
Oficial 1ª mtto.
40,82 A
7,85 A
Oficial 2ª mtto.
37,31 A
7,16 A
Oficial 3ª mtto.
33,06 A
6,31 A
Axudante mtto.
30,56 A
5,81 A
Xefe quenda
42,94 A
8,29 A
Xefe almacén pdto. terminado
65,80 A
12,85 A
Xefe parque madeira
42,94 A
8,29 A
Encargado sección
42,94 A
8,29 A
Oficial 1ª produción
36,92 A
7,00 A
Oficial 2ª produción
33,96 A
6,49 A
Oficial 3ª produción
31,95 A
6,08 A
Axudante produción
29,28 A
5,55 A
Condutor parque madeira
33,96 A
6,49 A
Analista laboratorio
36,92 A
7,00 A
Auxiliar analista
32,49 A
6,19 A
Xefe almacén repostos
50,19 A
9,72 A
Almaceneiro
37,30 A
7,15 A
Basculeiro
37,30 A
7,15 A
Condutor-ordenanza
37,30 A
7,15 A
Técnico administrativo
69,49 A
13,60 A
Oficial administrativo A
60,64 A
11,83 A
Oficial administrativo B
50,19 A
9,72 A
Responsable tesouraría
56,05 A
10,91 A
Auxiliar administrativo
33,47 A
6,40 A
Telefonista
35,74 A
6,84 A
Responsable informática
89,78 A
17,66 A
ANEXO II
Valores económicos horas extraordinarias
Categoría
Valor 1
Valor 1,25
Responsable mtto. eléctrico
15,73 A
19,68 A
Responsable mtto. mecánico
15,73 A
19,68 A
Xefe taller eléctrico
14,30 A
17,88 A
Xefe equipo
11,45 A
14,30 A
Oficial 1ª mtto.
9,29 A
11,62 A
Oficial 2ª mtto.
8,58 A
10,73 A
Oficial 3ª mtto.
7,15 A
8,94 A
Axudante mtto.
5,72 A
7,15 A
Xefe quenda
12,88 A
16,09 A
Xefe almacén pdto. terminado
11,45 A
14,30 A
Xefe parque madeira
7,87 A
9,83 A
Encargado sección
9,29 A
11,62 A
Oficial 1ª produción
7,87 A
9,83 A
Oficial 2ª produción
7,15 A
8,94 A
Oficial 3ª produción
7,15 A
8,94 A
Axudante produción
5,72 A
7,15 A
Condutor parque madeira
6,44 A
8,04 A
Analista laboratorio
6,44 A
8,04 A
Auxiliar analista
5,37 A
6,70 A
Xefe almacén repostos
9,29 A
11,62 A
Almaceneiro
7,15 A
8,94 A
Basculeiro
7,51 A
9,39 A
Condutor-ordenanza
7,15 A
8,94 A
Técnico administrativo
12,16 A
15,19 A
Oficial administrativo A
12,16 A
15,19 A
Oficial administrativo B
8,58 A
10,73 A
Responsable tesouraría
10,02 A
12,52 A
Auxiliar administrativo
5,72 A
7,15 A
Telefonista
6,44 A
8,04 A
Responsable informática
15,03 A
18,77 A
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA